BCH โบรกฯมองผลงานไตรมาส 3/64 ดีสุดของปี-ครึ่งหลังโตแรง 241%
BCH โบรกฯมองผลงานไตรมาส 3/64 ดีสุดของปี-ครึ่งหลังโตแรง 241% แนะซื้อเป้า 33 บาท   
BCH โบรกฯมองผลงานไตรมาส 3/64 ดีสุดของปี-ครึ่งหลังโตแรง 241% แนะซื้อเป้า 33 บาท   
15 ก.ย. 2564

บล.โนมูระ พัฒนสิน ระบุในบทวิเคราะห์ (13 ก.ย.64) บริษัท บางกอก เชน ฮอสปิทอล จำกัด (มหาชน) หรือ BCH (BUY, TP33) มองว่า BCH เป็นตัวเลือกที่ดีในสถานการณ์ COVID ไม่แน่นอน เนื่องจากมีความพร้อมในการรักษาผู้ป่วย COVID จำนวนมาก ทำให้ได้ประโยชน์จากรายได้เกี่ยวกับ COVID และมีอัตรากำไรจากบริการ COVID เด่นสุด ปัจจุบัน BCH เพิ่มเตียงใน Hospitel เป็น 19,000 เตียง จาก 16,633 เตียง ในเดือน ส.ค.21
ทั้งนี้แม้ยอดผู้ติดเชื้อรายใหม่เฉลี่ยต่อวันในเดือน ก.ย. 2564 ลดลงจากจุดสูงสุดในเดือน ส.ค.2564 สะท้อนถึงสัญญาณที่ดีของการระบาดระลอก 4 เริ่มเป็นขาลง แต่การที่ BCH มีจำนวนเตียง Hospitel มากสุดในกลุ่ม รพ. ที่ศึกษา ทำให้มองว่าจะช่วยรับมือได้ดีกับความไม่แน่นอนของการระบาด COVID ในประเทศ และอาจเกิดการระบาดระลอกใหม่อีกครั้ง
ขณะเดียวกัน มองว่าการเร่งฉีดวัคซีนต่อเนื่อง จะช่วยลดอาการรุนแรงของผู้ป่วย COVID หากเกิดการระบาดระลอกใหม่ ทำให้จะไม่เกิดภาวะขาดแคลนเตียง รพ. เหมือนกับช่วงระบาดระลอก 3-4 และคาดว่าความต้องการใช้เตียง Hospitel มีแนวโน้มเพิ่มขึ้นสำหรับเป็นที่กักกันโรคและรักษาผู้ป่วยที่ไม่เหมาะกับการรักษาแบบ Home Isolation
คงมุมมองต่อแนวโน้มครึ่งหลังปี 2564 คาดกำไรสุทธิ (โต 241% เทียบช่วงเดียวกันของปีก่อน โต 60% ครึ่งแรกปีนี้) เติบโตเด่นสุดในกลุ่ม รพ.ที่ศึกษา และคาดไตรมาส 3/2564 เป็นไตรมาสดีสุดของปี